|  |
| --- |
| **แนวทางการดำเนินการทวนสอบมาตรฐานผลการเรียนรู้ของนักศึกษา**  **คณะครุศาสตร์ มหาวิทยาลัยราชภัฏพระนครศรีอยุธยา** |

ด้วยสาระสำคัญในตัวบ่งชี้ผลการดำเนินงานตามกรอบมาตรฐานคุณวุฒิระดับอุดมศึกษา กำหนดให้มีการทวนสอบผลสัมฤทธิ์ของนักศึกษาตามมาตรฐานผลการเรียนรู้ที่กำหนดใน มคอ.3 และ มคอ.4 อย่างน้อยร้อยละ 25 ของรายวิชาที่เปิดสอนในแต่ละปีการศึกษา คณะจึงกำหนดวิธีการทวนสอบมาตรฐานผลสัมฤทธิ์ของนักศึกษาตามมาตรฐานผลการเรียนรู้เป็น 2 ลักษณะ ดังนี้

1. **การทวนสอบมาตรฐานผลการเรียนรู้โดยนักศึกษาประเมินตนเอง** เพื่อให้นักศึกษาประเมินผลสัมฤทธิ์

ทางการเรียนของนักศึกษาภายหลังจากการเรียนในแต่ละรายวิชา โดยมีรายละเอียดของเอกสารที่เกี่ยวข้องกับการดำเนินงานและขั้นตอนการดำเนินงาน ดังนี้

* 1. **เอกสารที่เกี่ยวข้องกับการดำเนินงาน**

1. รายละเอียดของรายวิชา (มคอ.3)
2. แบบประเมินทวนสอบผลสัมฤทธิ์ของผู้เรียนตามมาตรฐานผลการเรียนรู้ของคณะครุศาสตร์ มหาวิทยาลัยราชภัฏพระนครศรีอยุธยา
   1. **ขั้นตอนการดำเนินงาน**
3. **คณะกรรมการบริหารหลักสูตร** วางแผนการทวนสอบฯ โดยกำหนดให้มีการทวนสอบผลสัมฤทธิ์

ของนักศึกษาตามมาตรฐานผลการเรียนรู้ ที่กำหนดใน มคอ.3 และ มคอ.4 อย่างน้อยร้อยละ 25 ของรายวิชาที่เปิดสอนในแต่ละปีการศึกษา โดยนำแบบประเมินทวนสอบฯ มาใช้ในการประเมินทวนสอบผลสัมฤทธิ์ของผู้เรียนตามมาตรฐานผลการเรียนรู้ ด้วยการให้นักศึกษาเป็นผู้ตอบแบบประเมินดังกล่าวทุกหมู่เรียนในรายวิชาที่กำหนดให้มีการทวนสอบฯ

1. **ประธานคณะกรรมการบริหารหลักสูตร** มอบหมายให้อาจารย์ในหลักสูตรดำเนินการประมวลผล

ข้อมูลจากแบบประเมินทวนสอบฯ ลงในรายงานผลทวนสอบฯ (แบบ ทส.02) เพื่อแสดงถึงผลการประเมินผลสัมฤทธิ์ทางการเรียนตามมาตรฐานการเรียนรู้ในแต่ละรายวิชา และเพื่อสะท้อนถึงรายละเอียดของการดำเนินงาน/การจัดการเรียนการสอนในแต่ละรายวิชา

1. **การทวนสอบมาตรฐานผลการเรียนรู้โดยการวิเคราะห์ข้อมูลของคณะกรรมการทวนสอบ** เพื่อให้

คณะกรรมการทวนสอบพิจารณาวิเคราะห์ผลการปฏิบัติจากประมวลการสอน มคอ.3 มคอ.5 ผลงาน/ผลผลิต ข้อสอบ กระดาษคำตอบและผลการประเมิน รวมทั้งสัมภาษณ์บุคคลที่เกี่ยวข้องเพิ่มเติม โดยมีรายละเอียดของเอกสารที่เกี่ยวกับการดำเนินงานและขั้นตอนการดำเนินงาน ดังนี้

* 1. **เอกสารที่เกี่ยวข้องกับการดำเนินงาน**

1. รายละเอียดของรายวิชา (มคอ.3) (แต่ละรายวิชาทำฉบับเดียวใช้ได้ทุกหมู่)
2. รายงานผลการดำเนินการของรายวิชา (มคอ.5) (แต่ละรายวิชาต้องทำทุกหมู่เรียน)
3. เอกสารประกอบการสอน/ตำรา/หนังสือ/PowerPoint ที่ใช้ในการสอนรายวิชาที่รับการทวนสอบ
4. ใบงาน ข้อสอบ และผลผลิตของรายวิชาที่รับการทวนสอบในปีการศึกษานั้นๆ
5. ใบรายงานผลการเรียน และคะแนนที่ได้จากการวัดและประเมินผลของรายวิชาที่จะดำเนินการทวนสอบในปีการศึกษานั้นๆ
6. รายงานผลการประเมินผลการสอนโดยนักศึกษา (แบบ ทส.02)
7. แบบรายงานทวนสอบผลสัมฤทธิ์ระดับกระบวนวิชา (แบบ ทส.01)
   1. **ขั้นตอนการดำเนินงาน**
8. **คณะกรรมการบริหารหลักสูตร** กำหนดวัน/เวลาในการทวนสอบมาตรฐานผลการเรียนรู้พร้อม

ทั้งมอบหมายให้อาจารย์ผู้สอน/อาจารย์ผู้รับผิดชอบรายวิชา จัดเตรียมเอกสารข้อ 1-7 เพื่อใช้ในการรองรับการประเมินทวนสอบจากผู้ทรงคุณวุฒิ

1. **คณะกรรมการบริหารหลักสูตร** จัดให้มีการทวนสอบ โดยการวิเคราะห์ข้อมูลของคณะกรรมการ

ทวนสอบพร้อมทั้งประสานงานอาจารย์ผู้สอนนักศึกษาหรือผู้ที่เกี่ยวข้องในการให้ข้อมูลเพิ่มเติมแก่คณะกรรมการทวนสอบและผู้ทรงคุณวุฒิตามวัน/เวลาที่กำหนด

1. **คณะกรรมการทวนสอบ** วิเคราะห์ข้อมูลและประเมินลงในแบบวิเคราะห์ข้อมูลการทวนสอบและ

รวบรวมข้อมูลการประเมินเพื่อรายงานผลในภาพรวมของแต่ละรายวิชาในรายงานผลการวิเคราะห์ข้อมูล การทวนสอบ (แบบ ทส. 01) และนำส่งข้อมูลแก่**คณะกรรมการบริหารหลักสูตร**

เมื่อเสร็จสิ้นกระบวนการทวนสอบทั้ง 2 ลักษณะแล้วนั้น ให้**คณะกรรมการบริหารหลักสูตร** ประมวล

ข้อมูลที่ได้จากการทวนสอบทั้ง 2 ลักษณะ ลงใน รายงานสรุปผลการทวนสอบผลสัมฤทธิ์ของผู้เรียนตามมาตรฐานของผลการเรียนรู้ (แบบ ทส.03) และเสนอแนะแนวทางการปรับปรุงแก้ไข เพื่อเป็นข้อมูลในการปรับปรุง/พัฒนาการจัดการเรียนการสอนแก่ **อาจารย์ผู้สอน/อาจารย์ผู้รับผิดชอบรายวิชา** พร้อมทั้งนำเสนอข้อมูลทั้งหมดไปยัง **คณะกรรมการบริหารคณะ/คณะกรรมการวิชาการระดับคณะ** เพื่อให้ข้อเสนอแนะและกำกับดูแลให้มีการพัฒนาตาม ผลการประเมิน